

ΕΛΛΗΝΙΚΗ ΔΗΜΟΚΡΑΤΙΑ Μοσχάτο …/../2017

# ΔΗΜΟΣ ΜΟΣΧΑΤΟΥ-ΤΑΥΡΟΥ Αρ. Πρωτ.: Δ/Υ

# ΝΟΜΟΣ ΑΤΤΙΚΗΣ

### Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

Ταχ. Δ/νση: Κοραή 36 & Αγίου Γερασίμου ΠΡΟΣ: Πρόεδρο &

Ταχ. Κώδικας: 18345 Μέλη Δ.Σ.

Πληροφορίες: Καραγιάννη Ευφροσύνη

Τηλέφωνο: 213-2019620

Fax: 210-9416154

E-mail: [karagianni@0144.syzefxis.gov.gr](mailto:karagianni@0144.syzefxis.gov.gr)

**ΘΕΜΑ:** Λήψη απόφασης επί της υπ’ αριθ. 7986/11-4-2017 αίτησης–προσφοράς της κ. Ελευθερίας Δημ. Δημαντώνη για τη δωρεά στο Δήμο Μοσχάτου–Ταύρου δύο όμορων ρυμοτομούμενων οικοπεδικών της εκτάσεων επί των οδών Ιλισού, Άνδρου και Μακεδονίας στο Ο.Τ. 153 της Δημοτικής Ενότητας/Κοινότητας Μοσχάτου του Δήμου Μοσχάτου–Ταύρου.

Κύριε Πρόεδρε,

**1.** Σας διαβιβάζουμε τη με αριθμ. πρωτ. 7986/11-4-2017 αίτηση της κ. Ελευθερίας Δημ. Δημαντώνη, με την οποία προσφέρει **δωρεάν** στο Δήμο Μοσχάτου–Ταύρου δύο όμορες ρυμοτομούμενες για τη δημιουργία κοινόχρηστου χώρου (δρόμου) οικοπεδικές της εκτάσεις εμβαδού 175,55 τ.μ. περίπου, που βρίσκονται στο Ο.Τ. 153 επί των οδών Ιλισού, Άνδρου και Μακεδονίας της Δημοτικής Ενότητας/Κοινότητας Μοσχάτου του Δήμου Μοσχάτου–Ταύρου. Οι εκτάσεις αυτές, όπως αποτυπώνονται στο από Ιανουάριος 2017 τοπογραφικό διάγραμμα της Τεχνικής Υπηρεσίας του Δήμου Μοσχάτου–Ταύρου, έχουν συνολικό εμβαδόν 189,88 μ2 και ειδικότερα α) η πρώτη οικοπεδική έκταση επί των οδών Ιλισού και ΄Ανδρου υπό στοιχεία Ν–Ξ–Ο–Π–Ν έχει εμβαδόν 175,45 μ2 και β) η δεύτερη οικοπεδική έκταση επί της οδού ΄Ανδρου υπό στοιχεία Ε–Ε΄–Ν΄–Ν–Ε έχει εμβαδόν 14,43 μ2. Η αντικειμενική αξία των άνω δωρούμενων οικοπεδικών εκτάσεων, όπως αυτή προκύπτει από το θεωρημένο από τη Συμ/φο Αθηνών Αρτέμιδα Π. Μυλωνά από 15-5-2017 φύλλο υπολογισμού της αντικειμενικής αξίας τους, ανέρχεται στο συνολικό πόσο των 125.995,25 ευρώ ή 663,55 ευρώ ανά μ2 (125.995,25 € : 189,88 μ2).

**2.** Η κ. Ελευθερία Δημ. Δημαντώνη, με την αυτή ως άνω αίτησή της, επιθυμεί επίσης να μεταβιβάσει με αγοραπωλητήριο συμβόλαιο στο Δήμο Μοσχάτου–Ταύρου και δύο δεσμευμένες (ρυμοτομούμενες) για τη δημιουργία κοινόχρηστου χώρου πρασίνου και αθλητικών εγκαταστάσεων οικοπεδικές της εκτάσεις, οι οποίες είναι όμορες με τις παραπάνω δωρούμενες οικοπεδικές εκτάσεις.

**3.** Σύμφωνα με το άρθρο 72 παρ. 1 περ. η΄ του ν. 3852/2010 αρμόδιο όργανο για την αποδοχή δωρεάς είναι η Οικονομική Επιτροπή. Στο ίδιο άρθρο όμως στην παρ. 3 ο νόμος αναφέρει ότι: *« Το Δημοτικό Συμβούλιο μπορεί για θέματα ιδιαίτερα σοβαρά, με ειδική αιτιολογία, και με την απόλυτη πλειοψηφία του συνόλου των μελών του, να αποφασίζει ότι θα ασκήσει το ίδιο αρμοδιότητες των προηγούμενων παραγράφων».*

**4.** Με βάση τα πιο πάνω και λόγω της πολεοδομικής συνάρτησης των δωρούμενων και πωλούμενων οικοπεδικών εκτάσεων αλλά και του μεγάλου οικονομικού αντικειμένου της δωρεάς, παρακαλούμε για τη λήψη σχετικής απόφασης από το Δημοτικό Συμβούλιο, κατ’ άρθρο 72 παρ. 1 περ. η΄ του ν. 3852/2010,για την αποδοχή ή μη της δωρεάς από το Δήμο Μοσχάτου–Ταύρου των παραπάνω δεσμευμένων (ρυμοτομούμενων) οικοπεδικών εκτάσεων για τη δημιουργία κοινόχρηστου χώρου (δρόμου), συνολικού εμβαδού 189,88 μ2.

Ο ΔΗΜΑΡΧΟΣ

ΑΝΔΡΕΑΣ Γ. ΕΥΘΥΜΙΟΥ