## 

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Μοσχάτο 16-5-2017

ΔΗΜΟΣ ΜΟΣΧΑΤΟΥ-ΤΑΥΡΟΥ

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΑΔΕΙΟΔΟΤΗΣΕΩΝ ΚΑΙ

ΡΥΘΜΙΣΗΣ ΕΜΠΟΡΙΚΩΝ ΔΡΑΣΤΗΡΙΟΤΗΤΩΝ Προς

Κοραή 36 & Αγ. Γερασίμου, Τ.Κ.183.45Τον Πρόεδρο και τα μέλη του Δ.Σ

Πληροφορίες: Μαρία Σταρίδα

ΘΕΜΑ: Λήψη απόφασης για την ανάκληση δικαιώματος άδειας εκμετάλλευσης περιπτέρου του Θ.Π. Νικολοπούλου Γεωργίας.

## Έχοντας υπόψη,

1. Τις διατάξεις των άρθρων 94 παρ. 6 εδ. 34 και του άρθρου 95 παρ. 1α του Ν.3852/7-6-2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης». Στην ανωτέρω αρμοδιότητα, σύμφωνα με την υπ’ αριθ. 61/30-12-2010 εγκύκλιο του Υπουργού Εσωτερικών, Αποκέντρωσης και Ηλεκτρονικής Διακυβέρνησης, περιλαμβάνεται το σύνολο της εκμετάλλευσης του περιπτέρου (αδειοδότηση, μετατόπιση, εκμίσθωση, διοικητική αποβολή κ.λπ.).
2. Τις διατάξεις του Ν.Δ. 1044/1971 όπως τροποποιήθηκαν, συμπληρώθηκαν, αντικαταστάθηκαν και ισχύουν μέχρι σήμερα.
3. Τις διατάξεις του άρθρου 21 του Ν. 2690/1999, όπου αρμόδιο όργανο για την ανάκληση ατομικών διοικητικών πράξεων είναι εκείνο που την εξέδωσε ή που είναι αρμόδιο για την έκδοσή της.
4. Το Ν. 3919/2-3-2011 «περί της επαγγελματικής ελευθερίας, κατάργηση αδικαιολογήτων περιορισμών στην πρόσβαση και άσκηση επαγγελμάτων» που σύμφωνα με την εγκύκλιο του Υπουργείου Εθνικής Αμύνης Φ. 900/13/155602/Σ.797/5-9-1012 εμπεριέχει και τις άδειες χορήγησης εκμετάλλευσης περιπτέρων.
5. Τις διατάξεις του άρθρου **76 του Ν.4257/2014 (ΦΕΚ 93/14-4-2014, τεύχος Α’),** οι οποίες **αντικατέστησαν** τις διατάξεις του άρθρουπρώτου (υποπαράγραφος ΣΤ.2, του Ν.4093/2012 (ΦΕΚ 222Α΄) του άρθρου πρώτου του Ν. 4093/2012 ΦΕΚ 222 Α΄(υποπαράγραφος ΣΤ.2, παράγραφος 3), στις οποίες αναφέρονται και τα εξής: «....Το **30%** των θέσεων των κενωθέντων περιπτέρων θα προσδιοριστούν κατόπιν δημόσιας κλήρωσης και θα παραχωρηθούν **με την καταβολή τέλους**, βάσει του ετήσιου οικογενειακού εισοδήματος και εφόσον πληρούν την προϋπόθεση του άρθρου 285 του Ν.3463/2006, α) σε άτομα με αναπηρία (ΑΜΕΑ) β) πολυτέκνους, και γ) σε όσους μόνιμους αξιωματικούς, ανθυπασπιστές και υπαξιωματικούς, δόκιμους έφεδρους αξιωματικούς και οπλίτες θητείας συμμετείχαν με οποιοδήποτε τρόπο στα πολεμικά γεγονότα της χρονικής περιόδου από την 20η Ιουλίου έως την 20η Αυγούστου 1974 στην Κύπρο, καθώς και στα γεγονότα που έλαβαν χώρα το 1964 στην Τυληρία και Λευκωσία και το 1967 στην Κοφινού και τους Αγίους Θεοδώρους της Κύπρου. Η παραχώρηση του δικαιώματος χρήσης των λοιπών θέσεων των περιπτέρων **(70%)** θα γίνει με δημοπρασία, σύμφωνα με τις εκάστοτε ισχύουσες διατάξεις περί δημοπρασιών προς εκμίσθωση δημοτικών ακινήτων, **αποκλειόμενης της δυνατότητας απευθείας παραχώρησης αυτών. ...**Εφεξής δε νοείται η έννοια του *σχολάζοντος* περιπτέρου αλλά του *κενωθέντος.* Εφόσον κενωθεί, για οποιονδήποτε λόγο, περίπτερο μετά τη διαδικασία αυτή, για την παραχώρηση του δικαιώματος χρήσης ακολουθείται η εξής διαδικασία: «Το Δημοτικό Συμβούλιο, με απόφαση η οποία εκδίδεται μετά από γνώμη της οικείας δημοτικής ή τοπικής κοινότητας και εισήγηση της Ε.ΠΟΙ.ΖΩ, όπου αυτή υφίσταται, αποφασίζει αν θα διατηρηθεί το κενωθέν περίπτερο ή θα απομακρυνθεί. Αν αποφασιστεί η διατήρηση του, εφαρμόζεται η ανωτέρω διαδικασία.
6. Την υπ΄αριθμ. πρωτ. 35254/29-12-1998 απόφαση του πρώην Νομάρχη Αθηνών, με την οποία παραχωρήθηκε το δικαίωμα εκμετάλλευσης περιπτέρου στο Θ.Π. Νικολοπούλου Γεωργία, το οποίο βρίσκεται στη Δ.Κ. Ταύρου, του Δήμου Μοσχάτου – Ταύρου, επί των οδών Θεσσαλονίκης και Αναξαγόρα ( Έξω από τον ΗΣΑΠ).
7. Την υπ΄αριθμ. πρωτ. 10436+9342/30-9-2010 απόφαση του πρώην Νομάρχη Αθηνών περί της μετατόπισης του περιπτέρου από την οδό Π. Ράλλη 1, στον Ταύρο, στη νέα θέση επί των οδών Θεσσαλονίκης και Αναξαγόρα (έξω από τον ΗΣΑΠ) στη Δ.Κ. Ταύρου, του Δήμου Μοσχάτου – Ταύρου.
8. Την υπ΄αριθμ. πρωτ. 30067/24-11-2016 αίτηση της κ. Νικολοπούλου Ευαγγελίας, η οποία μας κατέθεσε την υπ΄αριθμ. 84/2/2016 Ληξιαρχική Πράξη Θανάτου της Νικολοπούλου Γεωργίας, τελευταίας δικαιούχου εκμετάλλευσης του ως άνω περιπτέρου.

Κατόπιν των ανωτέρω:

Εισηγούμαστε την ανάκληση της υπ΄αριθμ. 35254/29-12-1998 απόφασης του πρώην Νομάρχη Αθηνών άδειας εκμετάλλευσης του περιπτέρου που είχε δοθεί στο Θ.Π. Νικολοπούλου Γεωργία, το οποίο βρίσκεται στη Δ.Κ. Ταύρου, του Δήμου Μοσχάτου – Ταύρου, επί των οδών Θεσσαλονίκης και Αναξαγόρα ( Έξω από τον ΗΣΑΠ).

Η ΠΡΟΪΣΤΑΜΕΝΗ Η Δ/ΝΤΡΙΑ ΟΙΚ. ΥΠΗΡΕΣΙΩΝ Η ΑΝΤΙΔΗΜΑΡΧΟΣ

ΜΑΡΙΑ ΣΤΑΡΙΔΑ ΔΕΣΠΟΙΝΑ ΧΑΛΚΙΟΠΟΥΛΟΥ ΒΑΣΙΛΙΚΗ ΚΑΡΑΒΙΑ